Suchinthana/ta-wikipedia huggingface dataset:
வேம்படீ சதாசிவபிரம்மம்

வேம்படீ சதாசிவபிரம்மம்  ( Vempati Sadasivabrahmam ) சுருக்கமாக சதாசிவபிரம்மம் (பி: 1905 - டி: 1968) தெலுங்குத் திரைப்படத்துறையின் ஆரம்ப காலத்தில் திரைப்படங்களில் கதை வசனங்கள் மற்றும் பாடல்களை எழுதியவராவார்.

வாழ்க்கை வரலாறு 
இவர் சென்னை மாகாணத்தின் (தற்கால ஆந்திரப் பிரதேசம்) வடகிழக்குப் பகுதியிலுள்ள கிழக்கு கோதாவரி மாவட்டத்தின் துனி என்ற ஊரில் வேம்படீ பிரம்மசாத்திரி, வெங்கம்மா ஆகியோரின் மூன்றாவது மகனாகப் பிறந்தார். பஞ்ச காவியங்களைப் படித்த இவர் சமசுகிருதம் மற்றும் தெலுங்கு மொழிகளில் தேர்ச்சி பெற்றிருந்தார். இவர் அஷ்டாவதானங்களையும் சதாவதானங்களையும் நிகழ்த்தினார். உரைநடை மற்றும் வசனத்தை எழுதி குழந்தைக் கவிஞராக அறியப்பட்டார்.

1928 ஆம் ஆண்டில், தனது 23 வயதில், ஸ்ரீகாகுளத்தைச் சேர்ந்த ஜனகாம்மாவை மணந்தார். அப்போது அவளுக்கு எட்டு வயது. திருமணமான பிறகு, இவர் தனது மனைவியை துனியிலேயே விட்டுவிட்டு சுதந்திர போராட்டத்தில் குதித்தார். அல்லூரி சீதாராமராஜ் என்பவர் மேற்கொண்ட சதித்திட்டங்களில், குறிப்பாக ராம்பச்சோடவரம் போன்ற போராட்டங்களில் பங்கேற்றார். பின்னர் காங்கிரசு கட்சியில் சேர்ந்தார். 1930ஆம் ஆண்டின் உப்பு சத்தியாக்கிரகத்தில் பங்கேற்ற இவர் சில மாதங்கள் சிறையில் அடைக்கப்பட்டார். சிறையில், தேசபக்தி கவிதைகளையும் பாடல்களையும் எழுத ஆரம்பித்தார். அன்றைய காங்கிரசின் போராட்டங்களில் பங்கேற்ற இவர், கதைச் செயல்பாட்டில் காவிய பிரசங்கங்களைப் பாடுவதன் மூலம் மக்களை ஊக்குவிப்பதில் தனது பங்கைக் கொண்டிருந்தார்.

இராசா சாண்டோ இயக்கத்தில் 1941ஆம் ஆண்டு வெளிவந்த "சுதாமணி" என்ற திரைப்படத்தில் அறிமுகமானார். இந்த வெற்றிகரமான படத்திற்கான கதை, வசனங்கள் மற்றும் பாடல் வரிகளை இவர் எழுதினார்.

இவர் சனவரி 1, 1968 அன்று சென்னையில் காலமானார்.

திரைப்படவியல் 

 பலே ராமுடு (1956) (உரையாடல்)
 ஒன்றே குலம் (1956) (கதை) 
 லவகுசா (1963) (பாடல்)

மேற்கோள்கள்

வெளி இணைப்புகள் 
 
 Article by Raavi Kondala Rao in పాత బంగారం series

1968 இறப்புகள்
1905 பிறப்புகள்
தெலுங்குத் திரைப்படத் துறையினர்
தியன்வென்-1

தியன்வென்-1 (Tianwen-1; TW-1) என்பது செவ்வாய்க் கோளிற்கு தானியங்கி விண்கலம் ஒன்றை அனுப்பும் சீன தேசிய விண்வெளி நிறுவனத்தின் ஒரு திட்டம் ஆகும். இவ்விண்கலத்தில் சுற்றுக்கலன், ஒளிப்படக் கருவி, தரையிறங்கி, சுரோங் செவ்வாய்த் தரையுளவி ஆகியன அடங்கியுள்ளன. மொத்தமாக 5 தொன் எடையுள்ள இந்த விண்கலம் 13 அறிவியல் கருவிகளை எடுத்துச் சென்றது. செவ்வாய்க்குச் செலுத்தப்பட்ட அதிகூடிய எடையுள்ள விண்கலம் இதுவாகும்.

இவ்விண்கலம் 2020 சூலை 23 இல் வென்சாங் ஏவுதளத்தில் இருந்து வெற்றிகரமாக லாங் மார்ச் 5 என்ற மீகன செலுத்தூர்தியில் ஏவப்பட்டது. 7 மாதங்களின் பின்னர் இது 2021 பெப்ரவரி 10 இல் செவ்வாயின் சுற்றுப்பாதையை அடைந்தது. அடுத்த மூன்று மாதங்களுக்கு இவ்விண்கலம் தரையிறங்குவதற்குப் பொருத்தமான இடத்தை ஆராய்ந்தது. அதன் பின்னர் 2021 மே 14 அன்று தரையிறங்கி/தரையுளவி ஆகியன அடங்கிய மேற்பகுதி தரையிறங்கும் கட்டம் ஆரம்பமானது. செவ்வாயின் வளிமண்டல நுழைவை மேற்கொண்டு, அதைத் தொடர்ந்து வான்குடையின் கீழ் மெதுவாகத் தரையிறங்க ஆரம்பித்தது. தரையிறங்கி செவ்வாய்க் கோளில் பின்நோக்கிய உந்துகை மூலம் மென்மையான தரையிறங்கலை வெற்றிகரமாக நிறைவு செய்தது. வெளியிடப்பட்ட அறிக்கைகளின்படி, தரையிறங்கிய நேரம் 2021 மே 14, 23:18 (ஒசநே) ஆகும். சிறிது நேரத்தின் பின்னர், சீன தேசிய விண்வெளி நிர்வாகம் இதனை உறுதிப்படுத்தியது.

மேற்கோள்கள் 

சீன விண்வெளித் திட்டங்கள்
செவ்வாய்த் திட்டங்கள்
2020 இல் அறிவியல்
2021 இல் அறிவியல்
சித்தூர் முஹம்மது ஹபீபுல்லா

சித்தூர் முஹம்மது ஹபீபுல்லா (Chittoor Mohammed Habeebullah) ஒரு இந்திய இரைப்பைக் குடல் மருத்துவர் ஆவார், இந்தியாவில் இரைப்பைக் குடலியல் மருத்துவத் துறையில் அவர் செய்த பங்களிப்புகளுக்காக பெயர் பெற்றவர். தென்னிந்திய மாநிலமான ஆந்திராவில் 1937 இல் சித்தூரில் பிறந்தார். Born in 1937

கல்வி
ஹபீபுல்லா 1958 இல் குண்டூர் மருத்துவக் கல்லூரியில் மருத்துவத்தில் (எம்.பி.பி.எஸ்) பட்டம் பெற்றார், அதன் பிறகு ஆந்திர பல்கலைக்கழகத்தில் பொது மருத்துவத்தில் முதுகலை பட்டமும் (எம்.டி) மற்றும் டி.எம். முதுகலை மருத்துவ கல்வி மற்றும் ஆராய்ச்சி நிறுவனம், சண்டிகரிலும் பயின்றார்.

மருத்துவப்பணி
 ஹபீபுல்லா உஸ்மானியா மருத்துவக் கல்லூரியின் காஸ்ட்ரோஎன்டாலஜி துறையில் உதவி பேராசிரியராக தனது வாழ்க்கையைத் தொடங்கினார், 
 1975 முதல் 1992 வரை துறை பேராசிரியராகவும், துறைத் தலைவராகவும் பணியாற்றினார்.
 1994 வரை மருத்துகல்லூரியின் அதிபராகவும் பணியாற்றினார். 
 ஹைதராபாத்தின் டெக்கான் மருத்துவ அறிவியல் கல்லூரியில், கல்லீரல் ஆராய்ச்சி மற்றும் நோயறிதலுக்கான மையத்தின் இயக்குநராகவும் பணியாற்றினார். தொடர்ந்து ஆந்திர அரசின் மருத்துவக் கல்வி இயக்குநரகத்தின் இயக்குநராகவும் பணியாற்றினார்.
 ஹபீபுல்லா இந்தியாவின் தேசிய அறிவியல் அகாடமியின் 1997 ஃபெலோவாக தேர்ந்தெடுக்கப்பட்டார். 
 பல அறிவியல் வெளியீடுகளை வெளியிட்டுள்ளார். 
 1997 ஆம் ஆண்டில் குவாரிஸ்மி சர்வதேச விருதைப் பெற்றவர்., 
 ஹபீபுல்லாவிற்கு 2001 ஆம் ஆண்டில் இந்திய அரசின் நான்காவது மிக உயர்ந்த சிவில் விருதான பத்மஸ்ரீ விருது வழங்கப்பட்டது.

இறப்பு  
10 ஜூலை 2010 அன்று இறந்தார்

மேற்கோள்கள் 

இந்திய மருத்துவர்கள்
தமிழ்நாட்டு மருத்துவர்கள்
பத்மசிறீ விருது பெற்றவர்கள்
1937 பிறப்புகள்
2010 இறப்புகள்
சித்தூர் மாவட்ட நபர்கள்
ஊர் பெயரால் அறியப்படும் மக்கள்
பி. வசந்தா

பி. வசந்தா (B. Vasantha) (பிறப்பு 29 மார்ச் 1944) ஒரு தென்னிந்திய பின்னணி பாடகியான  இவர் கலைமாமணி விருது (தமிழ்நாடு) மற்றும் உகாதி விருது (ஆந்திரா) ஆகிய இரண்டு மாநில அளவிலான விருதுகளைப் பெற்றுள்ளார்.

ஆரம்ப கால வாழ்க்கை 
போடுபள்ளி பாலவசந்தா மார்ச் 28, 1944 அன்று ஆந்திராவின் குண்டூரில் பிறந்தார். இவரது பெற்றோரின் பெயர்கள் போடுபள்ளி ரவீந்திரநாத் மற்றும் துர்கா என்பதாகும். இவரது தந்தை ஒரு நல்ல நடிகர். பல நாடகங்களில் நடித்துள்ளார். இவரது தந்தை ஒரு இசைக்கலைஞரும், ஓவியரும், புகைப்படக்காரரும் ஆவார். இவரது தாயார் துர்கா ஒரு நல்ல வீணை இசைக்கலைஞர். தனது பெற்றோரின் செல்வாக்கின் கீழ் வசந்தா இசை மீதான ஆர்வத்தை வளர்த்துக் கொண்டார். மகாவடி வெங்கடப்பையா மற்றும் இராகவேந்திர ராவ் ஆகியோரிடமிருந்து பாரம்பரிய இசையைக் கற்றுக்கொண்டார். வினோத் இசைக்குழுவில் சேர்ந்து பல திரைப்பட பாடல் நிகழ்ச்சிகளை நிகழ்த்தினார். தனது தந்தையால் ஊக்கப்படுத்தப்பட்ட இவர் திரைத்துறையில் நுழைந்தார்.

குடும்பம் 
இவரது கணவர் தோர்பலா சுதாகர் ஐதாராபாத் தலைமைச் செயலகத்தில் பணியாற்றினார். இவர்களுக்கு இரண்டு மகள்களும் ஒரு மகனும் இருந்தனர். மூத்த மகளின் பெயர் சுரேகா. இரண்டாவது மகள் சுசித்ரா. மகன் சரத்.

திரையுலகம் 
இவர் முதன்முதலில் 1961ஆம் ஆண்டு "வக்தனம்" என்ற தெலுங்குத் திரைப்படத்தில் பாடினார். பின்னர் கன்னடம், மலையாளம், தமிழ், இந்தி போன்ற படங்களில் 4000 பாடல்களைப் பாடினார். இவர் எல்லா வகையான பாடல்களையும் பாடினாலும், குழந்தைகளின் பாடல்கள் தான் இவருக்கு நல்ல பெயரைக் கொடுத்தன. கன்னடத் திரைப்படமான "ராஜநார்தகியா ரஹஸ்யா" மற்றும் தெலுங்குத் திரைப்படமான "மஞ்சிகி ஸ்தானம் லேது" ஆகியவற்றுக்கு இசையமைத்தார். இவர் பாடிய முதல் மலையாள படம் "முத்தாலாலி" என்பதாகும். தமிழில் கொஞ்சும் குமரி என்ற படத்தில் அறிமுகமானார். கே.ஜே.யேசுதாஸுடன் மலையாளத்தில் ஏராளமான திரைப்படப் பாடல்களைப் பாடியுள்ளார்.

விருதுகள் 

 கலைமாமணி (தமிழ்நாடு)
 உகாதி விருது (ஆந்திரா)
 ஜி தேவராஜன் சக்திகடா விருது

மேற்கோள்கள்

வெளி இணைப்புகள் 
 

மலையாளத் திரைப்படப் பின்னணிப் பாடகர்கள்
வாழும் நபர்கள்
1944 பிறப்புகள்
பின்னணிப் பாடகர்கள்
மு. பூமிநாதன்

மு. பூமிநாதன் (M. Boominathan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். மறுமலர்ச்சி திராவிட முன்னேற்றக் கழகதை சேர்ந்த இவர், 2021 ஆம் ஆண்டு தமிழக சட்டசபைக்கான தேர்தலில் மதுரை தெற்கு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
இராமநாதபுரம் மாவட்ட நபர்கள்
பஞ்ச காவியங்கள்

பஞ்ச காவியங்கள் (Pancha Kavyas) என்பது தெலுங்கு இலக்கியத்தின் ஐந்து சிறந்த புத்தகங்களாகக் கருதப்படுகிறது. அவை பின்வருமாறு:

 16 ஆம் நூற்றாண்டு மன்னரும் கவிஞரும், தெலுங்கு இலக்கியத்தின் புரவலருமான கிருஷ்ணதேவராயன் இயற்றிய ஆமுக்தமால்யதா.
 கிருஷ்ணதேவராயனின் அரசவைக் கவிஞரான அல்லசாணி பெத்தண்ணா எழுதிய மனு சரித்திரம்.
 கிருஷ்ணதேவராயரின் அரசவைக் கவிஞரான தெனாலி ராமகிருஷ்ணன் எழுதிய பாண்டுரங்க மகாத்மியம்.
 கிருஷ்ணதேவராயனின் மருமகனும் 16 ம் நூற்றாண்டின் பிற்பகுதியில் விஜயநகர் பேரரசை ஆண்ட மன்னனுமான திருமலை தேவ ராயனின் அரசவைக் கவிஞர் இராமராஜ பூஷன் இயற்றிய வசு சரித்திரம்.
 17ஆம் நூற்றாண்டின் ஆரம்பத்தில் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் நாயக்க வம்சத்தின் மூன்றாவது மன்னன் இரகுநாத நாயக்கரின் அரசவைக் கவிஞர் சேமகுரா வெங்கட கவி இயற்றிய விஜய விலாசமு.

மேற்கோள்கள் 

தெலுங்கு இலக்கியம்
தெலுங்கு நூல்கள்
எச். பாலசுப்பிரமணியம்

எச். பாலசுப்பிரமணியம் (H. Balasubramaniyam) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டம் கல்லிடைக்குறிச்சியைச் சேர்ந்த ஒரு தமிழறிஞராவார். இவர் 1932 ஆம் ஆண்டு ஏப்ரல் மாதம் 10 ஆம் நாள் பிறந்தார். இந்திய உள்துறை அமைச்சகத்தில் ஓர் அதிகாரியாகவும் மனிதவள மேம்பாட்டு அமைச்சகத்தில் இந்தி பேராசிரியராகவும், பணியாற்றியுள்ளார். மத்திய அரசின் கல்வி அமைச்சகத்தில் இயங்கும் இந்தி மொழி அஞ்சல் வழிக் கல்விப் பிரிவில் துணை இயக்குநராகவும் பணியாற்றி ஓய்வு பெற்றார். தமிழ், இந்தி மொழிகளுக்கு இணைப்புப் பாலமாக இருந்த பாலசுப்பிரமணியம் பாரதியார் கவிதைகளை இந்தியில் மொழிபெயர்த்துள்ளார்..தமிழ் மொழியின் சிறந்த படைப்புகளான திருக்குறள் மற்றும் தொல்காப்பியத்தை இந்தியில் மொழிபெயர்த்துள்ளார். எழுத்தாளர்கள் கி.இராசநாராயணன் வைரமுத்து உள்ளிட்ட சமகால படைப்பாளிகளின் படைப்புகளையும் பாலசுப்பிரமணியம் இந்தியில் மொழிபெயர்த்துள்ளார். தில்லி தமிழ்ச்சங்கத்தில் மூத்த உறுப்பினர் என்ற சிறப்பும் இவருக்கு உண்டு.

கல்வி 
இளங்கலைத் தமிழ், இளங்கலைச் சமசுகிருதம், முதுகலை இந்தி இலக்கியம் (1953), இந்தி சாகித்ய ரத்னா (1956), இதழியல் பட்டயப்படிப்பு (1973), பயன்பாட்டு மொழியியல் முதுநிலை பட்டயப்படிப்பு (1974) முதலானவற்றைப் பயின்ற இவர் இந்தி மற்றும் தமிழ் வாக்கிய கட்டமைப்புகளின் முரண்பாட்டு  பகுப்பாய்வு குறித்து மொழியியலில் முனைவர் பட்டம் பெற்றார் (1982). தமிழ், மலையாளம், இந்தி, சமசுகிருதம், ஆங்கிலம் எனப் பலமொழிகளில் புலமை பெற்றிருந்தார்.

பதவி 
இந்தி பிரத்யாபக், உள்துறை அமைச்சகம் (1961-68), இணை இயக்குநர், மத்திய இந்தி இயக்குநரகம், மனித வள மேம்பாட்டு அமைச்சகம் (1968-90) என மத்திய அரசு நிறுவனங்களில் பணியாற்றியவர். புதுதில்லி ஜவகர்லால்நேரு பல்கலைக்கழகத்தில் வருகைதரு பேராசிரியராகப் பணியாற்றியவர்.

விருது 
2002ஆம் ஆண்டு தமிழ் மொழிபெயர்ப்புக்கான சாகித்திய அகாதெமியின் விருது இவருக்கு வழங்கப்பட்டது.

1997இல் இராஷ்ட்ர பாஷா கௌரவ் விருது நாடாளுமன்ற இந்திக் குழுவால் வழங்கப்பட்டது.

2021 ஆம் ஆண்டு ஏப்ரல் மாதம் 3 ஆம் நாளன்று பாலசுப்பிரமணியம் பெருந்தொற்று நோயால் காலமானார்.

மேற்கோள்கள் 

1932 பிறப்புகள்
2021 இறப்புகள்
கொரோனாவைரசுத் தொற்றினால் இறந்தவர்கள்
தமிழறிஞர்கள்
சாகித்திய அகாதமி விருது பெற்ற தமிழ் எழுத்தாளர்கள்
இந்திய மாநில வாரியாக காட்டுயிரி எண்ணிக்கை

வங்காளப் புலி மற்றும் இந்திய யானை ஆகியவை அருகிய உயிரினங்களாகும். இவை புலித் திட்டம்  மற்றும் யானைத் திட்டம் போன்ற இந்திய அரசாங்கத்தின் சுற்றுச்சூழல் மற்றும் வனத்துறை அமைச்சகத்தால் நடத்தப்படும் திட்டங்களால் பாதுகாக்கப்படுகின்றன. இந்தியச் சிறுத்தைகள் அச்சுறுத்தப்பட்டுப் பாதுகாக்கப்பட்ட இனங்களாகும்.

உலகின் புலி எண்ணிக்கையில் (1.5 ஆண்டுகள் வயதுடைய) 75% மற்றும் ஆசிய யானை மக்கள் தொகையில் 55% இந்தியாவில் உள்ளது.

மாநில வாரியான தரவு 

 தென்னிந்திய மாநிலங்களான கர்நாடகா, கேரளா, ஆந்திரா மற்றும் தமிழ்நாடு கிட்டத்தட்ட 44% யானைகள், 35% புலிகள் மற்றும் 31% சிறுத்தைகள் உள்ளன.
 கர்நாடக மாநிலத்தில் மட்டும் 22% யானைகள், 18% புலிகள் மற்றும் 14% சிறுத்தைகள் உள்ளன.
 வடகிழக்கு இந்திய மாநிலங்களான அசாம், அருணாச்சல பிரதேசம், மிசோரம், மேகாலயா மற்றும் திரிபுரா ஆகிய நாடுகளும் மேற்கு வங்கத்துடன் இணைந்து யானைகளில் 30% மற்றும் புலி எண்ணிக்கையில் 5% ஆகும்.
 உலகில் 100% ஆசியச் சிங்க மக்கள்தொகை கொண்ட ஒரே மாநிலம் குஜராத் மாநிலம்.
 பஞ்சாப், அரியானா, தெலுங்காணா, மணிப்பூர், இமாச்சலப் பிரதேசம், சிக்கிம் மற்றும் காஷ்மீர் ஜம்மு ஆகிய மாநிலங்களின் தகவல்கள் இல்லை.

மேலும் காண்க 

 இந்தியாவின் வனவிலங்கு

மேற்கோள்கள் 

இந்திய மாநிலங்கள் தொடர்பான பட்டியல்கள்
இந்தியாவில் யானைகள்
நடிகர்களின் பங்கினை தேர்ந்தெடுத்தல்

நடிகர்களின் பங்கினை தேர்ந்தெடுத்தல் அல்லது நடிகர்களின் வேடங்களைத் தேர்வு செய்தல் (casting) என்பது அரங்கம், திரைப்படம் அல்லது தொலைக்காட்சி போன்ற நிகழ்த்து கலையில் நடிப்பதற்காக குறிப்பிட்ட வகை நடிகர், நடனக் கலைஞர், பாடகர் அல்லது ஒரு குறிப்பிட்ட கதாப்பாத்திரத்திற்காக ஒருவரை தேர்ந்தெடுப்பதற்கான ஒரு முன் தயாரிப்பு செயல்முறையாகும்.

இந்த செயல்முறை பொதுவாக ஒரு திரைப்படத்துறை, தொலைக்காட்சித்துறை, ஆவணப்படம், இசை காணொளி, நாடகம் அல்லது தொலைக்காட்சி விளம்பரம் போன்றவற்றுக்கு பயன்படுத்தப்படுகிறது. இது பெரும்பாலும் நேர்முறை தேர்வு மூலம் நடிகர்களின் பங்கினை தேர்ந்தெடுக்கப்படுகின்றது.

நடிகர்களின் பங்கினை தேர்ந்தெடுக்கும் முறை
நடிகர்கள் பல்வேறு வகையான வேடங்களில் நடிக்க தேர்வு செய்யப்படுகிறார்கள். முக்கிய நடிகர்களின் தேர்வை நட்சத்திர வேடங்கள் என்றும் அழைக்கப்படுகிறது. இது திரைப்படம், நாடகம் அல்லது தொலைக்காட்சியில் தோற்றமளிக்கும் பல நடிகர்களைக் கொண்டுள்ளது. கதாநாயகனாக அல்லது கதாநாயகியாக நடிக்கும் மிகப்பெரிய கதாப்பாத்திரம் ஒரு முன்னணி நடிகர் என்று அழைக்கப்படுகிறது. ஒருவர் முன்னணி நடிகர் இல்லாதபோது, முக்கிய கதாபாத்திரங்களை  குழும நடிகர்கள் என்று அழைக்கப்படுகின்றன, இதில் பல முக்கிய நடிகர்கள் மற்றும் நடிகைகள் உள்ளனர்.

மேற்கோள்கள் 

நிகழ்த்து கலை
தொலைக்காட்சி சொல்லியல்
மஞ்சோய்

மஞ்சோய் அல்லது மஞ்சோய் கூட்டமைப்பு (மலாய்:Manjoi; Gugusan Manjoi; ஆங்கிலம்:Manjoi; Cluster Manjoi; சீனம்:满城) என்பது மலேசியா, பேராக் மாநிலத்தில், கிந்தா மாவட்டத்தில் உள்ள ஒரு பெரும் கிராமக் கூட்டமைப்பு. ஈப்போ மாநகரத்தின் துணை நகரம் (Satellite Town). அதே வேளையில் ஈப்போவில் மலாய்க்காரர்கள் அதிகமாக வாழும் மிகப் பெரிய கிராமப் புறமாகவும் அறியப் படுகிறது.

மலேசியாவில் மலாய்க்காரர்களின் மிகப் பெரிய கிராமப் புறம், கோலாலம்பூர் தலைநகரத்தில் ஈப்போ சாலை கம்போங் பாருவில் உள்ளது. அதற்கு அடுத்த பெரியது இந்த மஞ்சோய் கிராமப் புறம் ஆகும்.

வரலாறு

இந்தக் கிராமம் 1900-ஆம் ஆண்டில் பேராக், போத்தா பகுதியைச் சேர்ந்த உடா கிடால் (Uda Kidal) என்பவரால் நிறுவப்பட்டது. அவரும் அவரின் நண்பர்கள் சிலரும் நல்ல வாழ்வாதாரத்தைக் காண ஈப்போவுக்கு வெளியே இருந்த இந்தப் பகுதிக்குக் குடிபெயர்ந்தனர்.

உடா கிடாலின் பேரன், அப்துல் மாட் தேசா என்பவர் இன்னும் மஞ்சோய் பகுதியில் வாழ்கிறார். அவரின் கூற்றுப்படி, உடா கிடாலின் தாத்தா தோக் மன்ஜோய் என்பவரின் பெயர் மஞ்சோய் கிராமத்திற்கு வைக்கப் பட்டது. 

உடா கிடாலின் தாத்தா தோக் மன்ஜோய் அந்தப் பகுதியைக் கவனித்துக் கொள்ளவும்; குடியேறியவர்கள் ஒருவருக்கு ஒருவர் சண்டையிடாமல் பார்த்துக் கொள்ளவும் அறிவுறுத்தி உள்ளார்.

மஞ்சோய் அமைவு

மஞ்சோய் 560.8 ஹெக்டர் பரப்பளவு கொண்டது. 6,409 வீடுகள் உள்ளன. 31,000 க்கும் மேற்பட்ட குடியிருப்பாளர்கள் உள்ளனர். மஞ்சோயில் உள்ள துணைக் கிராமங்கள்.

கம்போங் மஞ்சோய் (Kampung Manjoi)
கம்போங் துங்கு உசைன் (Kampung Tengku Hussein)
கம்போங் சுங்கை தாப்பா (Kampung Sungai Tapah)
கம்போங் டத்தோ அகமத் சாயிட் (Kampung Dato Ahmad Said)
கம்போங் ஜெலப்பாங் பாரு (Kampung Jelapang Baru)

மேற்கோள்கள்

வெளி இணைப்புகள்

மலேசிய நகரங்கள்
பேராக்
முகேஷ் (நடிகர்)

முகேஷ் ( Mukesh ) (பிறப்பு: 1956 மார்ச் 5) முகேஷ் மாதவன் என்ற பெயரில் பிறந்த இவர் ஒரு இந்தியத் திரைப்பட நடிகரும், தயாரிப்பாளரும், தொலைக்காட்சி தொகுப்பாளரும், அரசியல்வாதியும் ஆவார். மலையாளத் திரைப்படத்துறையில் இவரது பணிக்காக பெரிதும் அறியப்பட்டவர். நகைச்சுவை வேடங்களில் இவர் மிகவும் பிரபலமானவர். கேரள சங்கீத நாடக அகாதமியின் தலைவராக இருந்தார். கேரள மாநிலத்தின் கொல்லம் தொகுதியை 2016 மற்றும் 2021இல் இந்திய பொதுவுடைமைக் கட்சி (மார்க்சிஸ்ட்) கட்சியைப் பிரதிநிதித்துவப்படுத்தி சட்ட மன்ற உறுப்பினரானார்.

தனிப்பட்ட வாழ்க்கை 
முகேஷ் நடிகர்களான ஓ. மாதவன் மற்றும் விஜயகுமாரி ஆகியோருக்கு 5 மார்ச் 1956 அன்று கேரளாவின் கொல்லத்தில் பிறந்தார். தங்கசேரி குழந்தை ஏசு பள்ளியில் பயின்ற இவர் கொல்லத்தில் உள்ள ஸ்ரீ நாராயண கல்லூரியில் அறிவியல் இளங்கலை படித்தார். திருவனந்தபுரம் கேரள சட்ட அகாதமி சட்டக் கல்லூரியில் சட்டத்தில் இளங்கலைப் பட்டம் பெற்றார். திரைப்படத் துறையில் நுழைவதற்கு முன்பு நாடகங்களில் நடித்து வந்தார்.

இவர் 1988 ஆம் ஆண்டில் தென்னிந்திய திரைப்பட நடிகை சரிதாவை மணந்தார். அவர்களுக்கு இரண்டு மகன்கள் உள்ளனர். சரிதாவுடனான திருமண வாழ்க்கை முறிந்து, 2011இல் இவர்கள் விவாகரத்து பெற்றுப் பிரிந்தனர்.

முகேஷ் 24 அக்டோபர் 2013 அன்று நடனக்கலைஞர் மேதில் தேவிகாவை இரண்டாவதாக மணந்தார்.  

இவர் 2016 தேர்தலில் கொல்லம் தொகுதியிலிருந்து இந்திய பொதுவுடைமைக் கட்சி (மார்க்சிஸ்ட்) கட்சியின் சார்பில் கேரள சட்டமன்றத்திற்கு தேர்ந்தெடுக்கப்பட்டார். 2021இல் மீண்டும் இதே கொல்லம் தொகுதியிலிருந்து தேர்தெடுக்கப்பட்டார்.

மேற்கோள்கள் 

 
 Mukesh at MSI

1956 பிறப்புகள்
வாழும் நபர்கள்
இந்திய நடிகர்-அரசியல்வாதிகள்
மலையாளத் திரைப்படத் தயாரிப்பாளர்கள்
மலையாளத் திரைப்பட நடிகர்கள்
ஸ்னோ வைட் அண்ட் த செவன் டுவார்ப்ஸ் (1937 திரைப்படம்)

ஸ்னோ வைட் அண்ட் த செவன் டுவார்ப்ஸ் என்பது 1937 ஆம் ஆண்டு வெளிவந்த அமெரிக்க இயங்குபடம் ஆகும். இந்த திரைப்படத்தை வால்ட் டிஸ்னி திரைப்பட தயாரிப்பு நிறுவனம் தயாரித்திருந்தது. 1812 ஆம் ஆண்டு எழுதப்பட்ட ஜெர்மானிய தேவதை கதையை அடிப்படையாக கொண்டு இந்த திரைப்படம் தயாரிக்கப்பட்டது. டிஸ்னி நிறுவனத்தால் தயாரிக்கப்பட்ட முதல் முழுநீள இயங்குபடம் இதுவேயாகும்.

1938 ஆம் ஆண்டின் ஆஸ்கர் விருது வழங்கும் நிகழ்ச்சியில் இந்த திரைப்படம் சிறந்த இசைக்காக பரிந்துரைக்கப்பட்டது. அடுத்த ஆண்டு தயாரிப்பாளர் வால்ட் டிஸ்னிக்கு இந்த திரைப்படத்திற்காக கௌரவ ஆஸ்கார் விருது வழங்கப்பட்டது. இந்த விருது தனித்துவமானதாக இருந்தது. ஏனெனில் ஒரு பொதுவான ஆஸ்கர் சிலையும் 7 சிறிய ஆஸ்கர் சிலைகளும் இந்த விருதிற்காக வழங்கப்பட்டன.

அமெரிக்க திரைப்பட நிறுவனமானது இந்த திரைப்படத்தை 100 சிறந்த அமெரிக்க திரைப்படங்களில் ஒன்றாக தரப்படுத்தியுள்ளது. 2008ஆம் ஆண்டு எக்காலத்திலும் வெளிவந்த சிறந்த அமெரிக்க இயங்கு திரைப்படமாக இத்திரைப்படத்திற்கு பெயரிட்டது.

மேற்கோள்கள்

உசாத்துணை 

 
 Walt's Masterworks: Snow White and the Seven Dwarfs at Disney.com (archived)
 
  
 
 
 
 
 
Streaming audio
 Snow White on Lux Radio Theater: December 26, 1938. Guest appearance by Walt Disney.
 Snow White on Screen Guild Theater: December 23, 1946

வால்ட் டிஸ்னி பிக்சர்ஸ் திரைப்படங்கள்
அமெரிக்கத் திரைப்படங்கள்
1937 திரைப்படங்கள்
ஆங்கிலத் திரைப்படங்கள்
முக்கமாலா கிருஷ்ணமூர்த்தி

முக்கமாலா (Mukkamala) என்று பிரபலமாக அழைக்கப்படும் நாதபிரம்ம முக்கமாலா கிருஷ்ணமூர்த்தி (பிப்ரவரி 28, 1920 - சனவரி 10, 1987) ஒரு வழக்கறிஞரும், நடிகரும் ஆவார். இவர் 1950கள் மற்றும் 1960களில்  தெலுங்குத் திரைப்படத்துறையுலகில் தீவிரமாக இருந்தார். இவர் தனது மாணவ நாட்களில் மேடை நடிகராக இருந்தார். மேலும் வரலாற்று பொப்பிலிப் போரை அடிப்படையாகக் கொண்ட பொப்பிலி யுத்தம் என்ற மேடை நாடகத்தில் பிரெஞ்சுத் தளபதி[மார்க்விஸ் டி புஸ்ஸி என்ற பாத்திரத்தில் பிரபலமாக இருந்தார். 1940களின் பிற்பகுதியில் சென்னையில் தயாரிக்கப்பட்டு வந்த தெலுங்கு மொழிப் படங்களில் பணியாற்றி வந்த இவர் சுமார் 35 ஆண்டுகள் நீடித்த வாழ்க்கையில் பலவிதமான கதாபாத்திரங்களில் நடித்தார். இவர் 1987 இல் இறந்தார்.

சொந்த வாழ்க்கை 
குண்டூர் மாவட்டத்தின் குர்ஜாலாவில் டாக்டர் சுப்பாராவ் மற்றும் சீதாம்மா ஆகியோருக்கு பிறந்தார். மனைவி பாரதி. இவருக்கு, ஒரு மகன் மற்றும் மூன்று மகள்கள் என நான்கு குழந்தைகள் இருந்தனர். இவரது மூத்த மகன் சுப்பா ராவ், மூத்த மகள் சீதா ராஜ்யலட்சுமி (நெல்லூரில் கூடுதல் மாவட்ட நீதிபதி), இரண்டாவது மகள் பத்மாவதி (குண்டூரில் வசிக்கிறார்). இளைய மகள் சேஷம்மா ( சென்னையில் உயர் நீதிமன்ற வழக்கறிஞராகப் பயிற்சி செய்கிறார்).

விருதுகள் 
ஐதராபாத்து நகரின் "கலாராஜ்ஜியம்" என்ற அமைப்பு  இவருக்கு "நாதபிரம்மா" என்ற பட்டத்தை வழங்கியது.

மேற்கோள்கள்

உசாத்துணை
 Hindu: Niraparadhi 1951

வெளி இணைப்புகள் 
 
 Hindu: Niraparadhi 1951

தெலுங்குத் திரைப்பட நடிகர்கள்
1987 இறப்புகள்
1920 பிறப்புகள்
பி. என். ரெட்டி

பொம்மிரெட்டி நரசிம்ம ரெட்டி ( Bommireddy Narasimha Reddy ) (16 நவம்பர் 1908 - 8 நவம்பர் 1977) பி. என். ரெட்டி என்று பிரபலமாக அறியப்பட்ட இவர் ஓர் இந்தியத் திரைப்பட இயக்குநரும், தெலுங்குத் திரைப்படத்துறையில் ஆரம்பகால நபராகவும் இருந்தார்.

பிரபல திரைப்படத் தயாரிப்பாளரான பி.நாகி ரெட்டி இவரது சகோதரராவார். தனது ஆரம்பகாலத் திரைப்படங்களான வந்தே மாதரம், தேவதா போன்றவற்றில் சித்தூர் வி. நாகையாவை முன்னணி கதாபாத்திரத்தில் நடிக்க வைத்தார்.

என். டி. ராமராவ் மற்றும் பானுமதி ஆகியோர் நடித்த இவரது "மல்லிஸ்வரி" (1951) என்ற திரைப்படம் இந்தியத் திரைப்படத்துறையின் உன்னதப் படங்களில் ஒன்றாகக் கருதப்படுகிறது. தென்னிந்தியாவிலிருந்து மதிப்புமிக்க தாதா சாகெப் பால்கே விருதை பெற்ற முதல் நபர் இவர். கடிதங்களில் முனிவர் என்ற கௌரவத்தைப் பெற்ற முதல் இந்திய திரைப்பட ஆளுமையாவார்.

குழந்தைப் பருவம் 
1908 நவம்பர் 16 ஆம் தேதி கடப்பா மாவட்டத்தின் புலிவெந்துலா அருகே, கொத்தப்பள்ளி கிராமத்தில் ஒரு விவசாயக் குடும்பத்தில் பிறந்தார். இவரது தந்தை நரசிம்ம ரெட்டி சென்னையிலிருந்து வெங்காயத்தை ஏற்றுமதி செய்து வந்தார்.

விருதுகள் 

 பங்காரு பாப்பா என்ற படத்துக்காக 1955 - தெலுங்கில் சிறந்த திரைப்படத்திற்கான இந்தியக் குடியரசுத் தலைவரின் வெள்ளிப் பதக்கம் 
 பாக்ய ரேகா என்ற படத்துக்காக 1957 - தெலுங்கில் சிறந்த திரைப்படத்திற்கான மெரிட் சான்றிதழ்.
 ரங்குலா ராட்டினம் என்ற படத்துக்காக 1966 - தெலுங்கில் சிறந்த திரைப்படத்திற்கான தேசிய திரைப்பட விருது  
 1974 - தாதாசாகெப் பால்கே விருது
 பங்காரு பஞ்சாரம் (1969) என்ற படத்துக்காக பிலிம்பேர் சிறந்த திரைப்பட விருது (தெலுங்கு)  
 பத்ம பூசண்
 கடிதங்களின் முனைவர்

மேற்கோள்கள்

வெளி இணைப்புகள் 
 

1908 பிறப்புகள்
தாதாசாகெப் பால்கே விருது பெற்றவர்கள்
1977 இறப்புகள்
வெங்கடகிரி

வெங்கடகிரி ( Venkatagiri ) என்பது  இந்திய மாநிலமான ஆந்திராவின் நெல்லூர் மாவட்டத்திலுள்ள ஒரு நகரமாகும். இது வெங்கடகிரி மண்டலத்தின் நகராட்சியும் வெங்கடகிரி மண்டலத் தலைமையகமும் ஆகும்.  வெங்கடகிரியின் பழைய பெயர் "காளி மில்லி".  வரலாற்று சிறப்பு மிக்க இந்த நகரம் கைத்தறி பருத்தி புடவைகளுக்கு பிரபலமானது. இது இந்திய குடியரசில் ஒருங்கிணைக்கப்பட்ட ஒரு சிறிய இராச்சியத்தின் ஒரு பகுதியாகும்.

வரலாறு 
வெங்கடகிரி முதலில் 17ஆம் நூற்றாண்டில் வரை காளி மில்லி என அறியப்பட்டது. விஜயநகர பேரரசின் கீழ் கோபுரி பாளையக்காரர்களால் ஆளபட்டு வந்தது. விஜயநகரத்தின் அரவிடு வம்சத்தைச் சேர்ந்த இரண்டாம் பெத்த வெங்கடபதி ராயனின் உறவினரும் மதுராந்தகத்தின் நாயக்கனும் வேலுகோட்டி ராஜாவின் மருமகனுமான இரெச்செர்லா வெங்கடாத்ரி நாயுடுவால் தோற்கடிக்கப்பட்டனர். பின்னர், இந்த கிராமத்திற்கு வெங்கடகிரி என்று பெயர் மாற்றப்பட்டது. 17ஆம் நூற்றாண்டின் நடுப்பகுதியில் வேலகோட்டி ஆட்சியாளர்கள் தங்கள் தலைநகரை வெங்கடகிரிக்கு மாற்றினர். அது இந்தியாவின் சுதந்திரம் வரை ஒரு ஜமீந்தாரியாக நீடித்தது.  இது கைவல்ய ஆறு மற்றும் கோதேரு ஆறு ஆகிய இரண்டு ஆறுகளுக்கிடையில் அமைந்துள்ளது.

கோயில்கள் 

வெங்கடகிரியில் காசி விசுவநாதர் கோயில், இராமலிங்கேசுவர சுவாமி கோயில், பிரசன்னா வெங்கடேசுவர சுவாமி கோயில், பொலேரம்மா கோயில் மற்றும் பெருமல்ல சுவாமி கோயில் ஆகிய கோயில்கள் அமைந்துள்ளன.

நிலவியல் 
வெங்கடகிரி 13.9667 ° வடக்கிலும் 79.5833 ° கிழக்கிலும் அமைந்துள்ளது .  இது சராசரியாக 60 மீட்டர் (197 அடி) உயரத்தில் உள்ளது.

புள்ளிவிவரங்கள் 
2001 இந்திய மக்கள் தொகைக் கணக்கெடுப்புப்படி, வெங்கடகிரி வட்டத்தில் 200,000 என்ற அளவில் மக்கள் தொகை இருந்தது. இது  58 வருவாய் கிராமங்களைக் கொண்டுள்ளது. 6-1-2005இல்  நகராட்சியாக மாறியது. நகராட்சியின் மொத்த மக்கள் தொகை 52,478 ஆகும். நகரின் சராசரி கல்வியறிவு விகிதம் 67% ஆகும். இது தேசிய சராசரியான 59.5% ஐ விட அதிகமாகும். நகராட்சியின் மொத்த பரப்பளவு 23.50 கிமீ  ஆகும்.

நிர்வாகம் 
வெங்கடகிரி நகராட்சி 2005 ஆம் ஆண்டில் தரம் III நகராட்சியாக உருவாக்கப்பட்டது . மேலும், 25.43 கிமீ 2 (9.82 சதுர மைல்) பரப்பளவைக் கொண்டுள்ளது.

பொருளாதாரம் 
நகரத்திலும் அதைச் சுற்றிலும் நெய்யப்பட்ட வெங்கடகிரி புடவை ஆந்திராவின் புவியியல் சார்ந்த குறியீடுகளில் ஒன்றாகும், மேலும் பொருட்களின் புவியியல் குறிகாட்டிகள் (பதிவு மற்றும் பாதுகாப்பு) சட்டம், 1999 இல் பதிவு செய்யப்பட்டது .

மேற்கோள்கள்

வெளி இணைப்புகள் 

Coordinates on Wikidata
ஆந்திர ஊர்களும் நகரங்களும்
நெல்லூர் மாவட்டத்திலுள்ள மண்டலங்கள்
கய்டு (11 ஆம் நூற்றாண்டு)

கய்டு (அண். 1025 - 1100) என்பவர் போர்சிசின் இனக்குழுவைச் சேர்ந்த மங்கோலிய ஆட்சியாளர் ஆவார். இவர் போடோன்சார் முன்ஹாக்கின் (அண். 850-900) எள்ளுப் பேரன் ஆவார். கய்டுவின் கொள்ளுப் பேரன் தான் காபூல் கான் (இறப்பு 1149). காபூல் கானின் கொள்ளுப் பேரன் செங்கிஸ் கான் (1162-1227).

உசாத்துணை 
மங்கோலியர்களின் இரகசிய வரலாறு

வெளி இணைப்புகள் 

 Монголын нууц товчоо (Ц.Дамдинсүрэн)
 René Grousset - The empire of steppes

மேற்கோள்கள்

1020கள் பிறப்புகள்
போர்சிசின்
சிஞ்சனா கவுடா

சிஞ்சனா கவுடா (Sinchana Gowda) இந்தியாவைச் சேர்ந்த அலை உலாவராவார். 2014 ஆம் ஆண்டு  சென்னையில் நடைபெற்ற சர்வதேச அலை உலாவும் கடல் சாகச சாம்பியன் பட்டப் போட்டியில்  இவர் இரண்டாவது இடத்தைப் பிடித்தார்.   
சிறப்பாக அலை உலாவும் இந்தியப் பெண்களின் தரவரிசையில் சிஞ்சனா கவுடாவும் ஒருவராவார்.

மேற்கோள்கள்

புற இணைப்புகள் 
 https://www.sportskeeda.com/surfing/chennai-surfers-dominate-day-two-of-the-indian-open-of-surfing-2017
 https://www.hometownlife.com/story/sports/2019/08/07/canton-roller-skating-club-brings-home-seven-medals-nationals/1933127001/

இந்திய விளையாட்டு வீரர்கள்
தட்சிண கன்னட மாவட்ட நபர்கள்
வாழும் நபர்கள்
சிவா சுவரூப்

சிவா சுவரூப் (Shiva Swaroop) ஓர் இந்திய காவல்துறை அதிகாரியாவார்.  அவர் 1975 முதல் 1981 வரை நாகாலாந்தில் மத்திய சேமக் காவல் படையின் பொது இயக்குநராகப் பணியாற்றினார். பின்னர், சுவரூப் 1985 ஆம் ஆண்டு நவம்பர் மாதம் முதல் பிப்ரவரி 1987 ஆம் ஆண்டு பிப்ரவரி மாதம் வரை அருணாச்சல பிரதேசத்தின் துணை நிலை ஆளுநராக இருந்தார்.

References

இந்திய காவல் அதிகாரிகள்
அருணாச்சலப் பிரதேச ஆளுநர்கள்
களியன்

களியன் [Common pochard (Aythya ferina)] என்பது பன்னாட்டு இயற்கைப் பாதுகாப்புச் சங்கத்தால் அழிவாய்ப்பு இனம் [VU] என்று பட்டியலிடப்பட்ட ஒரு முக்குளிக்கும் வகை வாத்து.

உடலமைப்பும் கள இயல்புகளும்

உடலமைப்பு   
ஆண் வாத்து:  அடர் செம்பழுப்பு நிறத் தலை, அலகில் நீலப்பட்டை; சாம்பல் நிற உடலும் கருப்பு மார்பும் கொண்டது.

பெண் வாத்து: கன்னமும் பக்கவாட்டுப் (விலாப்) பகுதியும் வெளிர் நிறம்

பொதுவான இயல்புகள்: முக்கோண வடிவத் தலை; பறக்கும்போது மேல் இறக்கையில் அடர்ந்த ஓரத்துடன் கூடிய மங்கலான பட்டை தெரியும். நீளம் 45 cm இருக்கும்.

கள இயல்புகள் 
கொண்டைத்தலை வாத்துகளுடன் சேர்ந்து காணப்படலாம்; முக்குளித்து உண்ணும் வழக்கம் உடையது.

ஒலி: பெண், க்ர்ர க்ர்ர... என்றவாறு கரகரப்பான உறுமலும் ஆண், வீப் வீப் ... என்றவாறான ஓசையும் எழுப்பும். இந்தியாவில் உள்ளபோது எந்தவிதமான ஒலியும் எழுப்புவதில்லை.

பரவலும் வாழ்விடமும்

இனப்பெருக்கம் செய்யும் பகுதி 
மேற்கு ஐரோப்பாவிலிருந்து மத்திய ஆசியா (40–60° N) வழியாக தென் மத்திய சைபீரியா மற்றும் வடக்கு சீனா (120° Eவரை).

வலசை போகும் பகுதிகள் 
குளிர்காலத்தில் இவை தென் திசையை நோக்கிச் செல்கின்றன; இவை வலசை போகும் பகுதிகள்: வடக்கு மற்றும் கிழக்கு ஆப்பிரிக்கா, பெரும்பாலும் வட இந்தியா, தெற்கு மற்றும் கிழக்கு ஆசியா. இந்தியாவிற்கு வலசை வரும் வாத்துகள் பெருமளவில் கசகஸ்தானின் வடக்கேயுள்ள ரஷ்யா, மங்கோலியா ஆகிய பகுதிகளுக்குத் திரும்புகின்றன.

மேற்கோள்கள்  

தமிழ்நாட்டில் காணப்படும் பறவைகள்
ஐரோவாசியப் பறவைகள்
இரோபூமி யமாசிட்டா

இரோபூமி யமாசிட்டா (Hirofumi Yamashita) சப்பான் நாட்டைச் சேர்ந்த ஒரு மீனியல் நிபுணர் மற்றும் சுற்றுச்சூழல் ஆர்வலராவார். இரோபூமி யமாசிட்டா மீன்களைப் பற்றிய அறிவியலைப்  படித்தார். அரியாக் கடல் மீன்வள பரிசோதனை நிலையத்தில் பணிபுரிந்த பின்னர் மாசு பிரச்சினைகள் குறித்து ஒரு பிராந்திய தொழிலாளர் அமைப்பாளராக உருவானார். 
கியுசூ தீவில் அமைந்துள்ள ஈசாயா விரிகுடா சப்பான் நாட்டிலுள்ள  மிகப்பெரிய தட்டை நிலங்களில் ஒன்றாகும். பல்லாயிரக்கணக்கான புலம்பெயர்ந்த பறவைகள் இவ்விரிகுடாவை தங்குமிடமாக  பயன்படுத்துகின்றன. ,

உலகின் வளமான ஈரநிலங்களில் ஒன்றான ஈசாயா விரிகுடாவின் மீட்புக்காக  இரோபூமி யமாசிட்ட்டா பல ஆண்டுகள் போராடினார். கடல் பாதுகாப்பு குறித்த  முயற்சிகளுக்காக யமாசிட்டாவிற்கு  1998 ஆம் ஆண்டு கோல்டுமேன் சுற்றுச்சூழல் விருது வழங்கப்பட்டது.

யமாசிட்டா 2000 ஆம் ஆண்டில் காலமானார்.

மேற்கோள்கள் 

2000 இறப்புகள்
சுற்றுச்சூழல் செயற்பாட்டாளர்கள்
சப்பானிய மக்கள்
கோல்டுமேன் சுற்றுச்சூழல் விருது பெற்றவர்கள்
கோலா குராவ்

கோலா குராவ் என்பது (மலாய்:Kuala Kurau; ஆங்கிலம்:Kuala Kurau; சீனம்:瓜拉古劳) மலேசியா, பேராக் மாநிலத்தில், கிரியான் மாவட்டத்தில் உள்ள ஒரு நகரம். மீன்பிடி தொழில்; விவசாயம் ஆகிய இரண்டும் இந்தப் பகுதியின் முக்கியத் தொழில்களாகும். கிளிஞ்சல் வளர்ப்பதற்கும் பெயர் பெற்ற இடம்.

பினாங்குத் தீவிற்கு அருகாமையில் உள்ளது. கோலா குராவ் நகருக்கு அருகில் உள்ள நகரங்கள் நிபோங் திபால்; தைப்பிங். கோலா குராவ் நகருக்கு அருகில் செமாங்கோல்; அலோர் பொங்சு; பாரிட் புந்தார்; பாகன் செராய்; கோலா கூலா நகரங்கள் உள்ளன. கோலா குராவ் நகரத்தைச் சுற்றிலும் நிறைய ரப்பர், செம்பனைத் தோட்டங்கள் உள்ளன.

வரலாறு

கோலா குராவ் பகுதிக்கு மக்கள் எப்போது குடியேறினார்கள் என்பது இதுவரையிலும் கண்டுபிடிக்க முடியவில்லை. ஆயினும் 1800-களில் காபி கரும்புத் தோட்டங்கள் திறக்கப்பட்டதும் மக்களின் முதல் குடியேற்றம் நடந்து இருக்கலாம் என்று நம்பப்படுகிறது. 1840-ஆம் ஆண்டுகளில் தமிழர்களின் குடியேற்றம் நடந்து உள்ளது.

கோலா குராவ் தமிழர்கள்

1900-ஆம் ஆண்டுகளில் கோலா குராவ் பகுதியில் நிறைய ரப்பர் தோட்டங்கள் திறக்கப்பட்டன. அதற்கு முன்னர் 1870-ஆம் ஆண்டுகளில் அங்கே பெரும்பாலும் காபி கரும்புத் தோட்டங்கள். இந்தக் காபி கரும்புத் தோட்டங்களில் வேலை செய்வதற்காகத் தமிழ் நாட்டில் இருந்து தமிழர்கள் அழைத்து வரப் பட்டார்கள்.

1895-ஆம் ஆண்டுகளில் அனைத்துலக அளவில் காபியின் விலை குறைந்தது. காபிச் செடிகளுக்கும் அடுத்தடுத்து நோய்கள் வந்தன. அதனால் காபி தோட்ட முதலாளிகள் ரப்பர் பயிர் செய்வதில் தீவிரம் காட்டினர். காபி கரும்புத் தோட்டங்களில் வேலை செய்ய வந்த மலாயா தமிழர்கள் ரப்பர் தோட்டங்களுக்குள் புலம் பெயர்ந்தனர்.

கோலா குராவ் ஜின் ஹெங் தோட்டம்

அந்த வகையில் கோலா குராவ் வட்டாரத்தில் பல ரப்பர் தோட்டங்கள் உருவாக்கப் பட்டன. அப்போது உருவானது தான் கோலா குராவ், ஜின் ஹெங் தோட்டம் (Jin Heng Estate, Kuala Kurau, Perak). இந்தத் தோட்டம் பினாங்கில் இருந்து 40 மைல் தொலைவில் உள்ளது. நீராவிக் கப்பல்கள் பயன்படுத்தப் பட்டன.

அமைவு

கிரியான் மாவட்டத்தின் 8 துணை மாவட்டங்கள் உள்ளன. அவையாவன: பாரிட் புந்தார்; பாகன் தியாங்; தஞ்சோங் பியாண்டாங்; கோலா குராவ்; பெரியா; பாகன் செராய்; குனோங் செமாங்கோல்; மற்றும் செலின்சிங். இவற்றுள் கோலா குராவ் ஒன்றாகும்.

கோலா குராவ் தமிழ்ப்பள்ளிகள்

1. கோலா குராவ் தமிழ்ப்பள்ளி (SJKT Kuala  Kurau). மாணவர்கள் எண்ணிக்கை: 24.
2. செர்சோனிஸ் தோட்டத் தமிழ்ப்பள்ளி (SJKT Ladang Chersonese) மாணவர்கள் எண்ணிக்கை: 32.
3. கூலா தோட்டத் தமிழ்ப்பள்ளி (SJKT Ladang Gula)  மாணவர்கள் எண்ணிக்கை: 24.

மேற்கோள்கள் 

பேராக்
மலேசிய நகரங்கள்
திரிபுரனேனி கோபிசந்த்

திரிபுரனேனி கோபிசந்த் (Tripuraneni Gopichand ) (8 செப்டம்பர் 1910 - 2 நவம்பர் 1962) ஒரு தெலுங்கு சிறுகதை எழுத்தாளரும், புதின ஆசிரியரும், கட்டுரையாளரும், நாடக ஆசிரியரும், திரைப்பட இயக்குநரும், ஒரு தீவிர மனிதநேயவாதியும் ஆவார்.  இந்திய விடுதலைப் போராட்ட வீரர் எம்.என்.ராயின் தீவிர மனிதநேயத்தால் ஈர்க்கப்பட்ட கோபிசந்த், தீவிர ஜனநாயகக் கட்சியின் (இந்தியா) ஆந்திராவின் முதல் மாநில செயலாளரானார். இவரது இரண்டாவது புதினமான அசமர்துனி ஜீவயாத்ரா தெலுங்கு இலக்கியத்தின் முதல் உளவியல் புதினமாகும். 1963 ஆம் ஆண்டில் பண்டித பரமேஸ்வர சாஸ்திரி வேலுநாமா என்ற நூலுக்கு சாகித்திய அகாதமி விருது இவரது மரணத்திற்குப் பின் வழங்கப்பட்டது. இது, இந்த விருதை வென்ற முதல் தெலுங்கு புதினமாகும். கோபிசந்தின் எழுத்து மனித விழுமியங்களையும் கருத்துக்களையும் வலியுறுத்துகிறது. பொருள்முதல்வாதம், பகுத்தறிவுவாதம், இருத்தலியல், யதார்த்தவாதம் மற்றும் மனிதநேயம் ஆகிய கருத்துகளும் உரையில் பயன்படுத்தப்பட்டன.

சுயசரிதை 
கோபிசந்த் செப்டம்பர் 8, 1910 அன்று கிருஷ்ணா மாவட்டத்தில் அங்கலூரு கிராமத்தில் பிறந்தார். இவரது தந்தை திரிபுரனேனி இராமசாமி ஒரு புகழ்பெற்ற சமூக சீர்திருத்தவாதியும் நாடக எழுத்தாளருமாவார். இவர் தனது சிறுவயதில் தனது தந்தையின் நாத்திகக் கொள்கையால் பெரிதும் ஈர்க்கப்பட்டார். சிறு வயதிலேயே கோபிசந்த் தனது தாயை இழந்தார். சென்னையில் சட்டம் பயின்றார். அவர் நீண்ட காலமாக தனது தந்தையின் செல்வாக்கின் கீழ் இருந்தார். இவர் முதலில் எழுதிய பெரும்பாலான புதினக்களில் மார்க்சிய உணர்வுகள் முழுமையாகத் இடம் பெற்றிருந்தது.

திரைப்படங்கள் 

இவர், திரைத்துறையிலும் நுழைந்து சில படங்களுக்கு எழுத்தாளராக பணியாற்றினார். இயக்குனராகவும், ஒரு தயாரிப்பாளராகவும் ஒரு சில படங்களைத் தயாரித்தார். சில படங்களுக்கு பாடல் எழுதியும், சில படங்களை இயக்கியுள்ளார்.

கௌரவம் 
இந்திய அரசு, இவரது நினைவாக ஒரு அஞ்சல் முத்திரையை இவரது 100 வது பிறந்தநாளில் வெளியிடப்பட்டது.

மேற்கோள்கள்

வெளி இணைப்புகள் 
 

கிருஷ்ணா மாவட்ட நபர்கள்
தெலுங்கு எழுத்தாளர்கள்
தெலுங்கு மக்கள்
1962 இறப்புகள்
1910 பிறப்புகள்
Articles with hCards
ஆத்ரேயா (திரைக்கதை எழுத்தாளர்)

ஆச்சார்யா ஆத்ரேயா (Aacharya Aatreya) கிலம்பி வெங்கட நரசிம்மாச்சாரியலு என்ற பெயரில் அறியப்படும் இவர்  (7 மே 1921 - 13 செப்டம்பர் 1989) ஒரு இந்திய கவிஞரும், காட்சியாளரும், நாடக ஆசிரியரும், பாடலாசிரியரும், திரைக்கதை எழுத்தாளரும் ஆவார். இவர் கிட்டத்தட்ட 400 படங்களுக்கு மேல் பாடல்கள் எழுதியுள்ளார். தெலுங்குத் திரைப்படத்துறையிலும் தெலுங்கு நாடகங்களிலும் தனது படைப்புகளுக்கு பெயர் பெற்றவர்.  1981ஆம் ஆண்டில் "தொலி கோடி கூசிந்தி" படத்திலிருந்து "அந்தமனே லோகமனே" பாடலுக்காக சிறந்த பாடலாசிரியருக்கான மாநில அரசின் நந்தி விருதைப் பெற்றார்.

நடிகர் கொங்கரா ஜக்கையா ஆத்ரேயாவின் நெருங்கிய நண்பராவார். இவர் எழுதிய அனைத்து பாடல்கள், நாடகங்கள், கதைகள் போன்றவற்றை ஏழு தொகுதிகளாக வெளியிட்டு ஜக்கையா தனது நண்பருக்கு மரியாதை செலுத்தினார். ஆத்ரேயா ஒரு தெலுங்குத் திரைப்பட பாடலாசிரியர் மற்றும் உரையாடலாளர் என்று அறியப்பட்டாலும், உண்மையில் இவர் ஒரு நாடக ஆசிரியராகவே நன்கு அறியப்படுகிறார். நாடக ஆசிரியராக இவரது நிலைப்பாடு நன்கு நிறுவப்பட்டுள்ளது

வாழ்க்கை 
ஆத்ரேயா 1921 மே 7 ஆம் தேதி ஆந்திராவின் நெல்லூர் மாவட்டம் சூலூர் பேட்டைக்கு அருகிலுள்ள மங்கலம்பாடு என்ற கிராமத்தில் பிறந்தார். தந்தை கிருஷ்ணமாச்சார்யா. தாய் சீதாம்மா. இவரது இயற்பெயர் கிலாம்பி வெங்கட நரசிம்மச்சாரியலு என்பதாகும்.  தனது மாணவ நாட்களில் நெல்லூரிலும், சித்தூரிலும் பல நாடகங்களை எழுதினார். வெள்ளையனே வெளியேறு இயக்கத்தில் பங்கேற்க தனது படிப்பை கைவிட்டு சிறை சென்றார். சிறையிலிருந்து விடுதலையான பிறகு, இவர் நில அளவை அலுவலகத்தில் எழுத்தராக பணியாற்றினார். மேலும் நெல்லூரை மையமாகக் கொண்ட ஜமீன் ரைத்து என்ற இதழின் உதவி ஆசிரியராகவும் பணியாற்றினார்.

ஆத்ரேயா 1940 இல் பத்மாவதி என்பவரை மணந்தார்.

தொழில் 
ஆத்ரேயா தனது நாடகங்களில் சமூக சீர்திருத்தம், மாற்றம் மற்றும் உலகளாவிய அமைதிக்கான தனது முயற்சியைத் தொடர்ந்தார். நடுத்தர வர்க்க குடும்ப பிரச்சினைகளை சமூகத்திற்குள் கொண்டுவருவதற்காக இவரது நாடகங்கள் உருவாக்கப்பட்டது. இவரது 'பிரவர்த்தனா' மற்றும் 'என்.ஜி.ஓ' நாடகங்கள் ஆந்திர நாடக கலா பரிஷத் விருதுகளை வென்றன. மாநிலம் முழுவதும் நூற்றுக்கணக்கான முறை மேடையேற்றப்பட்டன. மேலும், இவரது 'கப்பலு' (தவளைகள்) மிகவும் பிரபலமான நாடகமாகும். இராயலசீமையின் பஞ்ச நிலைமையை விவரிக்கும் 'மாயா' நாடகத்தையும், சுதந்திரத்திற்குப் பிறகு நாட்டில் வெடித்த இந்து-முஸ்லீம் வன்முறையை விவரிக்கும் 'ஈனாடு' நாடகத்தையும், உலகளாவிய அமைதியை எதிர்பார்க்கும் 'விஸ்வசாந்தி' நாடகத்தையும் இவர் எழுதினார். விஸ்வசாந்தி நாடகம் மாநில அளவிலான விருதையும் வென்றது. 'சாம்ராட் அசோகா', 'கௌதம புத்தர்' மற்றும் 'பயம்' ஆகிய நாடகங்களையும் எழுதினார். தெலுங்கு இலக்கியத்திற்கு இவர் செய்த பங்களிப்புகளுக்காக ஐதராபாத்த்தின் டாக்டர் பி.ஆர்.அம்பேத்கர் திறந்தநிலை பல்கலைக்கழகம் இவருக்கு கௌரவ முனைவர் பட்டம் வழங்கியது.

ஆத்ரேயா 1951 இல் திரைப்பட உலகில் அறிமுகமானார். பல படங்களுக்கு வசனங்களையும் பாடல்களையும் எழுதியுள்ளார். இவரது பெரும்பாலான பாடல்களில் மனதைக் குறிக்கும் குறிப்புகள் இருப்பதால், இவர் 'மனசு கவி' எஅன்வும் அழைக்கப்பட்டார். 1989 ஆம் ஆண்டில், நா பாட்ட நீ நோட்ட பலகாலி ( நீங்கள் என் பாடலைப் பாடுவீர்கள் ) என்ற தலைப்பில் தனது படைப்புகளின் தொகுப்பை வெளியிட்டார்.

இறப்பு 
ஆத்ரேயா 13 செப்டம்பர் 1989 அன்று  இறந்தார்.

மேற்கோள்கள்

வெளி இணைப்புகள் 
 

நெல்லூர் மாவட்ட நபர்கள்
தெலுங்கு மக்கள்
1989 இறப்புகள்
1921 பிறப்புகள்
நாடகாசிரியர்கள்
பாடலாசிரியர்கள்
செங்காளம்மா பரமேசுவரி கோயில்

செங்காளம்மா பரமேசுவரி கோவில் ( Chengalamma Parameshwari Temple ) என்பது இந்தியாவின் ஆந்திராவின் சூலூர் பேட்டை நகரில் அமைந்துள்ள ஒரு இந்துக் கோவிலாகும். இது கலங்கி ஆற்றங்கரையில், சூலூர்பேட்டையின் தெற்கு முனையில் அமைந்துள்ளது.

வரலாறு 
இந்தக் கோயில் சென்னையிலிருந்து 79 கி.மீ தொலைவிலும், நெல்லூரிலிருந்து 97 கி.மீ தொலைவிலும் அமைந்துள்ளது. வரலாறுச் சான்றுகளில் அடிப்படையில் இக்கோவில் நான்காம் மற்றும் ஐந்தாம் நூற்றாண்டுகளில் நிறுவப்பட்டதாக அறியப்ப்படுகிறது. ஆனாலும் சில சான்றுகள் கோவிலின் வரலாறு 400 ஆண்டுகளுக்கு முந்தையதாகக் காட்டுகிறது. 10 ஆம் நூற்றாண்டில், இப்பகுதியை ஆண்ட சோழ வம்சம், கலங்கி ஆற்றில் தோன்றிய தெய்வத்தைப் பற்றி அறிந்து செங்காலம்மனுக்கு ஒரு சிறிய கோவிலைக் கட்டியது.

புனைவு 
சிலையின் மிகவும் சுவாரஸ்யமான அம்சம், தெய்வத்தின் இடது கை பகுதி பார்வதிதியைச் சித்தரிக்கிறது. வலது கை பகுதி சரசுவதியையும், மத்திய பகுதி மகாலட்சுமியையும் சித்தரிக்கிறது. இந்த அம்சங்கள்தான் திரிகால செங்காளி என்ற பெயருக்கு காரணம். தெய்வத்தின் சிலைகளை உருவாக்குவதில் புகழ் பெற்ற சோழர்களால் இச்சிலை செய்யப்பட்டிருக்கலாம் எனத் தெரிகிறது. இங்குள்ள அம்மனின் சிலை எட்டு ஆயுத வடிவங்களை சித்தரிக்கிறது. ஒவ்வொன்றும் அரக்கன் மீது நிற்கும் தோரணையில் ஒரு சக்திவாய்ந்த ஆயுதத்தை வைத்திருப்பதால் இங்குள்ள தெய்வம் பார்வதி தெய்வம் மட்டுமல்ல, மகாகாளி எனவும் கருதப்படுகிறது.

ஆரம்பத்தில், தெய்வத்தை 'தென்காளி' (தக்சிண காளி) என அழைக்கப்பட்டதாகவும், பின்னர் 'செங்காளி' என மாறி பின்னர் செங்காளம்மா என்ற பெயரை பெற்றதாகவும் அறியப்படுகிறது .

மேற்கோள்கள் 

Coordinates not on Wikidata
ஆந்திரப் பிரதேசத்திலுள்ள அம்மன் கோயில்கள்
செமாங்கோல்

செமாங்கோல் என்பது (மலாய்:Semanggol; ஆங்கிலம்:Semanggol; சீனம்:色曼果) மலேசியா, பேராக் மாநிலத்தில், கிரியான் மாவட்டத்தில் உள்ள ஒரு சிறு நகரம். இங்கு நெல் விவசாயம் முக்கியத் தொழிலாகும். [[தைப்பிங் நகரில் இருந்து 25 கி.மீ. தொலைவில் அமைந்து உள்ளது.

இந்த நகருக்கு அருகில் புகழ்பெற்ற செமாங்கோல் மலை உள்ளது. இதன் உயரம் 390 மீட்டர் (1280 அடி). இந்த மலையில் தேவதைகள் வாழ்வதாக உள்ளூர் மக்கள் நம்புகிறார்கள். மலையின் அடிவாரத்தில் செமாங்கோல் சிறு நகரம் அமைந்து உள்ளது.

காட்சியகம்

மேற்கோள்கள்

வெளி இணைப்புகள்

பேராக்
மலேசிய நகரங்கள்
பிரயாக் அக்பர்

பிரயாக் அக்பர்  (Prayaag Akbar) ஓர் இந்தியப் பத்திரிகையாளர் மற்றும் நாவலாசிரியராவார். சிக்ரால்.இன் என்ற எண்முறை பத்திரிகையின் முன்னாள் துணை ஆசிரியராகவும், அவுட்லுக் பத்திரிகையின் நிருபராகவும் பணியாற்றினார். இந்தியன் எக்சுபிரசு மற்றும் கேரவன் உள்ளிட்ட பத்திரிகைகளில் சாதி, வர்க்கம் மற்றும் அரசியல் பிரச்சினைகளை உள்ளடக்கிய கட்டுரைகள் எழுதியுள்ளார்.
  
2017 ஆம் ஆண்டு எழுதப்பட்ட இவரது முதல் நாவலான லீலா தி இந்து இலக்கிய பரிசுக்கு பட்டியலிடப்பட்டது. மேலும், குறுக்கெழுத்து நடுவர் பரிசும்  டாடா இலக்கிய முதல் புத்தக விருதையும் இந்நாவல் வென்றது. பிப்ரவரி 2018 ஆம் ஆண்டு பிப்ரவரியில் நெட்ஃபிளிக்சு தயாரிப்பு நிறுவனம் லீலா நாவலை அடிப்படையாகக் கொண்ட ஒரு தொடரை உருவாக்கப்போவதாக அறிவித்தது.  
 
ஆந்திரப் பிரதேச மாநிலத்திலுள்ள கிரியா பல்கலைக்கழகத்தில் பிரயாக் அக்பர் இலக்கியப் பேராசிரியராகப் பணிபுரிகிறார்.

வாழ்க்கைக் குறிப்பு 
அமெரிக்காவிலுள்ள டார்ட்மவுத் கல்லூரியில் பொருளாதாரமும்  இலண்டன் பொருளியல் பள்ளியில் ஒப்பீட்டு அரசியலும் அக்பர் பயின்றார். மேலும் ஓராண்டு பிரித்தானியாவிலுள்ள ரூட்லெட்சு நிறுவனத்தில் விளம்பர உதவியாளராகக் கழித்தார்.  இவரது தந்தை எம்.ஜே. அக்பர் முன்னாள் வெளிவிவகாரத் துறை அமைச்சராவார்.

மேற்கோள்கள் 

1982 பிறப்புகள்
இந்திய எழுத்தாளர்கள்
வாழும் நபர்கள்
செண்டராட்டா

செண்டராட்டா (மலாய்: Jenderata ; ஆங்கிலம்: Jenderata; சீனம்: 延达塔) என்பது மலேசியா, பேராக் மாநிலத்தில், ஹீலிர் பேராக் மாவட்டத்தில் உள்ள ஒரு சிறு நகரம். இங்கு எண்ணெய்ப் பனை உற்பத்தி முக்கியத் தொழிலாகும். 

இந்த நகரத்தின் சுற்று வட்டாரங்களில் பல தென்னைத் தோட்டங்கள் உள்ளன. செண்ட்ராட்டாவில் இருந்து தெலுக் இந்தான் நகருக்குச் செல்லும் வழியில் அந்தத் தோட்டங்களைக் காண முடியும். 

செண்டராட்டா நகருக்கு அருகில் உள்ள நகரங்கள்: 

 தெலுக் இந்தான்
 ஊத்தான் மெலிந்தாங்
 பாகன் டத்தோ

பொது

செம்பனை தொழிற்சாலைகள்

பிரித்தானிய காலனித்துவ காலத்தில் செண்டராட்டாவில் முதலில் ரப்பர்  பயிரிடப்பட்டது. ரப்பர் மற்றும் செம்பனை கொண்டு செல்ல ஓர் இரயில் பாதை அமைக்கப்பட்டது.

செண்டராட்டாவில் யூனிடாட்டா (Unitata) மற்றும் யுனைடெட் பிளான்டேசன் (United Plantation Sdn Bhd) நிறுவனங்களுக்குச் சொந்தமான செம்பனை தொழிற்சாலைகள் உள்ளன. அந்தத் தொழிற்சாலைகளை இந்த இரயில் பாதை நேரடியாகத் தெலுக் இந்தான் படகு துறையுடன் இணைக்கிறது.

செண்டராட்டா தோட்டம் ஒரு பெரிய செம்பனை தோட்டம் ஆகும். ஊத்தான் மெலிந்தாங்கிற்கு அருகில் அமைந்துள்ளது. 1906-இல் நிறுவப்பட்டது.

செண்டராட்டா விமான நிலையம்

செண்டராட்டாவில் சிறு விமானங்கள் தரையிறங்க ஒரு சிறிய விமான நிலையமும் உள்ளது. நில வழியை விட விமான வழியைப் பயன்படுத்த பிரித்தானிய தோட்ட நிர்வாகிகளுக்கு மிகவும் வசதியாக இருந்தது. இந்த விமான நிலையம் யுனைடெட் பிளான்டேசன் நிறுவனத்திற்கு சொந்தமானது. 1906-ஆம் ஆண்டில் தோற்றுவிக்கப் பட்டது.

செண்டராட்டா தமிழர்கள்

1846-ஆம் ஆண்டில் அப்போதைய மலாயாவுக்கு தமிழ்நாட்டில் இருந்து 1800 தமிழர்கள் கொண்டு வரப்பட்டார்கள். அவர்களில் பலர் செண்டராட்டா; பெர்னாம்; ஊத்தான் மெலிந்தாங்; ருங்குப்; சங்காட் ஜோங் போன்ற இடங்களுக்கு கொண்டு செல்லப் பட்டனர். 

1840-ஆம் ஆண்டுகளில் லைபீரியா காபி மலாயாவில் பயிர் செய்யப்பட்டு நல்ல விளைச்சலைக் கொடுத்தது. அந்த வகையில் லைபீரியா காபிக்கு தெலுகான்சன் முன்னோடியாக விளங்கியது.  

அந்தக் காலக் கட்டத்தில் ஊத்தான் மெலிந்தாங் பகுதிகளில் ஆங்கிலேயர்களுக்குச் சொந்தமான காபி, தென்னைத் தோட்டங்களில் தொழிலாளர் பற்றாக்குறை நிலவியது. அதை நிவர்த்தி செய்ய ஆந்திராவில் இருந்து 1000 தமிழர்களும் ஆந்திர வம்சாவளியினரும் கொண்டு வரப் பட்டார்கள். இவர்களில் ஆந்திர வம்சாவளியினரே அதிகம்.

செண்டராட்டா தமிழ்ப்பள்ளிகள்

பேராக்; பாகன் டத்தோ மாவட்டம் (Bagan Datuk District) செண்டராட்டா கிராம நகர்ப் புறத்தில் 4 தமிழ்ப்பள்ளிகள் உள்ளன. அவற்றில் 160 மாணவர்கள் பயில்கிறார்கள். 34 ஆசிரியர்கள் பணிபுரிகிறார்கள்.

மேற்கோள்கள்

வெளி இணைப்புகள்

மலேசிய நகரங்கள்
பேராக் நகரங்கள்
ஜெகந்நாதர் கோவில் , ஐதராபாத்து

ஜெகந்நாதர் கோவில் ( Jagannath Temple ) இந்தியாவின் ஐதாராபாத்து நகரில் ஒடிய சமூகத்தால் 2009இல் கட்டப்பட்ட ஒரு இந்துக் கோவிலாகும். இது இந்துக் கடவுளான ஜெகந்நாதருக்கு அர்ப்பணிக்கப்பட்டுள்ளது. ஐதராபாத்தில் பஞ்சாரா ஹில்ஸ் சாலை எண் 12 (பன்னிரண்டு) அருகே அமைந்துள்ளது. இந்தக் கோயில் ஆண்டுதோறும் ஆயிரக்கணக்கான பக்தர்கள் கலந்து கொள்ளும் தேரோட்ட விழாவிற்கு பிரபலமானது. ஜெகந்நாதர் என்றால் 'பிரபஞ்சத்தின் இறைவன்' என்று பொருள். இக்கோயிலை ஐதராபாத்தின் கலிங்க கலாச்சார அமைப்பு நிர்வகித்து வருகிறது. மேலும், ஐதராபாத்திலுள்ள ஒடிய மக்கள் ஒன்றுகூடுமிடமாக இருக்கிறது.

அம்சங்கள் 
இது வடிவமைப்பின் சூழலில் புரியில் (ஒடிசா) அமைந்துள்ள அசல் புரி ஜெகன்நாதர் கோயிலின் பிரதி என்று கூறப்படுகிறது. இந்த கோயிலின் மிகவும் ஈர்க்கக்கூடிய பகுதி அதன் "விமானம்" 70 அடி உயரம் கொண்டது. சுமார் 45 அடி உயரமும், சுமார் 27,000 சதுர அடி பரப்பளவும் கொண்ட இந்தக் கோயிலுக்கு மூன்று வாயில்கள் உள்ளன. இந்த கோயில் சிவப்பு வண்ணம் பூசப்பட்டு மணற்கற்களால் கட்டப்பட்டுள்ளது.(ஒடிசாவிலிருந்து சுமார் 600 டன் கொண்டு வரப்பட்டது. இது இந்த முழு கட்டிடமும் கட்ட பயன்படுத்தப்பட்டது). கட்டுமானத்திற்கு தேவையான சுமார் 600 டன் கல் ஒடிசாவிலிருந்து கொண்டு வரப்பட்டது. கட்டுமான நிகழ்வில் சுமார் 60 சிற்பிகள் பங்கேற்றனர். கோயிலின் முக்கிய வழிபாட்டு தெய்வங்களாக ஜெகந்நாதர், இலட்சுமி, காசி விசுவநாத், பிள்ளையார், அனுமன், பலபத்திரர், சுபத்திரை போன்ற தெய்வங்களுடன் நவகிரகச் சிலைகளும் இருக்கின்றன.

மேலும் காண்க 
 புரி ஜெகன்நாதர் கோயில்

மேற்கோள்கள் 

Jagannath in Andhra Pradesh
Jagannath temple at hyderabad

வைணவ தலங்கள்
ஐதராபாத்து
சின்னதம்பி தேவர்

சின்னதம்பி தேவர் (Chinnathambi Thevar) என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1952ஆம் ஆண்டு நடைபெற்ற சென்னை மாநில சட்டமன்றத் தேர்தலில் ஆலங்குளம் (சட்டமன்றத் தொகுதி)யில் இந்திய தேசிய காங்கிரசு வேட்பாளராக போட்டியிட்டார். இத்தேர்தலில், தமிழகச் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
1 ஆவது தமிழ்நாடு சட்டமன்ற உறுப்பினர்கள்
ராஜரிஷி

ராஜரிஷி (Rajarishi) 1985 ஆம் ஆண்டு கே.சங்கர் இயக்கிய என்.சகுந்தலா தயாரித்த இந்திய தமிழ் படம். இப்படத்தில் சிவாஜி கணேசன் , பிரபு கணேசன் , எம்.என்.நம்பியார் மற்றும் நளினி ஆகியோர் முக்கிய வேடங்களில் நடித்தனர். முன்னர் மன்னர்  சிகாவின் விஸ்வாமித்ர முனிவரின் தவத்தால் நகர்த்தப்பட்ட ஒரு தொடுகின்ற காட்சி உள்ளது; கடவுள் சிவன் அவரை பிரம்மரிஷி நிலையை மற்றும் முற்றிலும் கருணையுடன், குலகுரு இசையமைத்து வழங்குகிறது காயத்ரி மந்திரம்.

நடிகர்கள் 
 சிவாஜி கணேசன்- விஷ்வமித்ரா
 ராதிகா- திலோத்தமை
 பிரபு கணேசன் - துஷ்யந்த மன்னனாக
 எம். என். நம்பியார் -முனிவர் வசிஷ்டராக 
 ஆர். எஸ். மனோகர் - முனிவர் துர்வாசராக 
 வி. கே. ராமசாமி - செயிண்ட் கன்வர்
 லட்சுமி- மேனகா
 நளினி- சகுந்தலா
 மேஜர் சுந்தரராஜன் - அமைச்சராக
 எல். ஐ. சி. நரசிம்மன் - கன்வர் சீடனாக
 உன்னி மேரி - இந்திராணியாக 
 வெண்ணிற ஆடை மூர்த்தி - அம்மனி கணவராக கன்வர் சீடன்
 ஸ்ரீகாந்த் - தேவேந்திரன்
 ஒய். ஜி. மகேந்திரன் - அக்னி தேவா
 கே. ஆர். விஜயா- பார்வதி
 விஜயகுமார் - தர்மதேவன் சிவனாக 
 வனிதா கிருஷ்ணசந்திரன் - அம்மனியாக
 வி. எஸ். ராகவன் - தசரதன்
 ஏ. கே. வீராசாமி - ஜனகன்

ஒலிப்பதிவு 
ராஜரிஷி திரைப்படத்திற்கு இசை அமைத்தவர் இளையராஜா. திரைப்படத்தின் பாடல்களை புலமைப்பித்தன் வாலி மற்றும் முத்துலிங்கம் இயற்றியுள்ளனர். "மான் கண்டேன்" பாடல் வசந்த ராகத்தில் அமைக்கப்பட்டுள்ளது.

மேற்கோள்கள் 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
பிரபு நடித்த திரைப்படங்கள்
கே. ஆர். விஜயா நடித்த திரைப்படங்கள்
ராதிகா நடித்த திரைப்படங்கள்
எம். என். நம்பியார் நடித்த திரைப்படங்கள்
வி. கே. ராமசாமி நடித்த திரைப்படங்கள்
லட்சுமி நடித்த திரைப்படங்கள்
நளினி நடித்த தமிழ்த் திரைப்படங்கள்
மேஜர் சுந்தரராஜன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
விஜயகுமார் நடித்த திரைப்படங்கள்
எஸ். முத்துசாமி கரையாளர்

எஸ். முத்துசாமி கரையாளர் (S. Muthusamy Karayalar) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார் . இவர் 1977ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தென்காசி தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டார். இத்தேர்தலில் இவர் 41.4 சதவிகித வாக்குகள் பெற்றுத்  தமிழகச் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
இந்திய தேசிய காங்கிரஸ் அரசியல்வாதிகள்
டி. ஆர். வெங்கடராமன்

டி. ஆர். வெங்கடராமன் (T. R. Venkataraman) என்பவர் இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார். இவர் இந்திய தேசிய காங்கிரசு கட்சியினைச் சார்ந்தவர். தென்காசி மாவட்ட (முன்னர் திருநெல்வேலி மாவட்டம்) தென்காசி தொகுதிக்கு 1984ஆம் ஆண்டு நடைபெற்ற தேர்தலில் இந்திய தேசிய காங்கிரஸ் வேட்பாளராக போட்டியிட்டு தமிழக சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
இந்திய தேசிய காங்கிரஸ் அரசியல்வாதிகள்
ஒல்யா மெலன்

ஒல்யா மெலன் (Olya Melen) உக்ரைன் நாட்டைச் சேர்ந்த  வழக்கறிஞர் மற்றும் சுற்றுச்சூழல் ஆர்வலர் ஆவார்.

தன்யூப் ஆறு-கருங்கடல் கால்வாயின் கட்டுமானத்தை நிறுத்த சட்ட வழிகளைப் பயன்படுத்தி நடவடிக்கை மேற்கொண்டதற்காக 2006 ஆம் ஆண்டில் இவருக்கு கோல்டுமேன் சுற்றுச்சூழல் விருது வழங்கப்பட்டது. 
கருங்கடலின் கடற்கரையில் உள்ள தன்யூப் டெல்டா அனைத்துலக முக்கியத்துவம் பெற்ற ஈரநிலம்" என்றும் "யுனெசுகோ உலக பாரம்பரியத் தளம் என்றும் உயிர்க்கோள பாதுகாப்பிடம்" என்றும் ராம்சாகர் மாநாட்டில் அறிவிக்கப்பட்டது.

மேற்கோள்கள் 

வாழும் நபர்கள்
கோல்டுமேன் சுற்றுச்சூழல் விருது பெற்றவர்கள்
உக்ரைனிய மக்கள்
அமர சிற்பி ஜெகனாச்சாரி

அமர சிற்பி ஜெகனாச்சாரி ( Amarashilpi Jakanachari ) என்பவர் ஒரு புகழ்பெற்ற இந்திய தொன்மவியல் சிற்பியாவார். மேலைச் சாளுக்கியர்களுக்காகவும் போசளர்களுக்காகவும் பேளூர், ஹளேபீடு போன்ற இடங்களில் பல சிறந்த கோயில்களைக் கட்டியவர் என அறியப்படுகிறார்.

வாழ்க்கை 

ஜெகனாச்சாரி கர்நாடகாவின் தும்கூரிலிருந்து 2 கி.மீ தூரத்தில் உள்ள கைதாலா என்ற சிறிய கிராமத்தில் பிறந்தார். சில ஆதாரங்களின்படி, இந்த நகரத்தின் அசல் பெயர் கிருதாபூர் என்பதாகும். இவர் தனது வாழ்க்கையை கலைக்காக அர்ப்பணித்திருந்தார். பல கோயில்களைக் கட்டியெழுப்ப தொலைதூரப் பயணம் மேற்கொண்டார்.  பணியில் மனைவியைக் கூட மறந்துவிட்டதாகத் தெரிகிறது.

ஜெகனாச்சாரியும் அவரது மகனும் 
ஜெகனாச்சாரி வீட்டை விட்டு வெளியேறிய பின்னர், தனது தந்தையைத் தேடி இவரது மகன் தங்கனாச்சாரி கோயில் கோயிலாகச் சென்றார். கடைசியாக பேளுரில் ஜெகனாச்சாரியாவை கண்ட அவர் தனது தந்தை என்று அறியாமல் அவர் செதுக்கிய ஒரு ஒரு சிற்பத்திலுள்ள ஒரு குறைப்பட்டைக் கவனித்தார். சிற்பி செதுக்கிய கல்லில் ஒரு தேரை இருப்பதாக ஜெகனாச்சாரியிடம் கூறினார். இதனால் ஆத்திரமடைந்த ஜெகனாச்சாரி, சிற்பம் குறித்த அவனது மதிப்பீட்டில் உண்மை இருந்தால் தனது வலது கையை துண்டித்துக் கொள்வதாக அறைகூவல் விடுத்தார். குறைபாடு இருந்த இடத்தை தங்கனாச்சாரி கண்டுபிடித்து இவரிடம் கூற அந்த இடத்தில் ஜெகனாச்சாரி உளியால் செதுக்க பார்த்தபோது அதில் இருந்து ஒரு தேரை வெளியேறியது. இதன் வழியாக சிற்பத்தில், குறைபாடு உண்மை என்றானது. இதனால், ஜெகனாச்சாரி தனது அறைகூவலின்படி தனது வலது கையை வெட்டிக் கொண்டதாக இரு தொன்மக் கதை நிலவுகிறது.  இறுதியில், இரண்டு சிற்பிகளும் தந்தை மற்றும் மகன் என்ற தங்கள் உறவை அறிந்து கொண்டதாகவும் அறியபடுகிறது.

சென்னகேசவர் கோயில் 
இதனையடுத்து, ஜெகன்னாச்சாரி தனது சொந்த ஊரான கிருதாபுரத்தில் சென்னகேசவர் கோவிலைக் கட்டும் பணியை மேற்கொண்டார். கோவிலின் பணிகள் முடிந்தபின், கடவுள் இவரது வலது கையை மீண்டும் கொடுத்தார் என்று தொன்மக்கதை உள்ளது. இந்த நிகழ்வின் நினைவாக, கிருதபுரம் ஊரானது "கைதாலா" என்ற பெயரைப் பெற்றது. கைதாலாவில் உள்ள சென்னகேசவர் கோயிலைப் பாதுகாக்க கர்நாடக மாநிலத்தில் உள்ள உள்ளூர் அரசு சாரா நிறுவனங்கள் நிதி திரட்ட முயற்சித்து வருகின்றன.

ஜெகன்னாச்சாரி விருதுகள் 
இந்த புகழ்பெற்ற கட்டிடக் கலைஞரின் பணிகளை கொண்டாடுவதற்காக ஒவ்வொரு ஆண்டும் மாநிலத்தைச் சேர்ந்த திறமையான சிற்பிகள், கைவினைஞர்களுக்கு ஜெகன்னாச்சாரி விருதை கர்நாடக அரசு வழங்கிவருகிறது.

பிரபல கலாச்சாரத்தில் 
1964 ஆம் ஆண்டில், இவரைப் பற்றிய  வாழ்க்கை வரலாற்றுப் படம், கல்யாண் குமார் நடித்து "அமரசில்பி ஜெகனாச்சாரி" என்ற பெயரில் ஒரு கன்னடத் திரைப்படம் தயாரிக்கப்பட்டது. மூத்த ஒளிப்பதிவாளர் பி. எஸ். இரங்கா இந்த படத்தின் உருவாக்கத்தில் முக்கிய பங்கு வகித்தார். இது கன்னடத்தின் முதல் வண்ணத் திரைப்படமாகும். 1964 ஆம் ஆண்டில், அக்கினேனி நாகேஸ்வர ராவ் மற்றும் சரோஜா தேவி நடிக்க "அமர சில்பி ஜக்கண்ணா" என்ற பெயரில் தெலுங்கில் மறு ஆக்கம் செய்யப்பட்டது.

மேற்கோள்கள்

வெளி இணைப்புகள் 

Article on the life of Jakanachari
Article on Jakanachari state award
Article on Jakanachari state award
Article on Jakanachari state award

கன்னட மக்கள்
கர்நாடக வரலாறு
தும்கூர் மாவட்ட நபர்கள்
கோவில்பட்டி தொடருந்து நிலையம்

கோவில்பட்டி தொடர்வண்டி நிலையம் (Kovilpatti railway station) தெற்கு ரயில்வேயின் மதுரை கோட்டத்துக்குட்பட்ட ஒரு தொடர்வண்டி நிலையம் ஆகும். இத்தொடர்வண்டி நிலையம் தமிழகத்தின் தூத்துக்குடி மாவட்டத்தில் அமைந்துள்ளது .

வரலாறு 
தொடக்ககாலத்தில், கோவில்பட்டி தொடர்வண்டி நிலையம் நீராவி என்ஜின்களுக்கு நீரேற்ற பயன்படுத்தப்பட்டது. லாயல் டெக்ஸ்டைல்ஸ் மற்றும் லட்சுமி டெக்ஸ்டைல்ஸ் போன்ற நிறுவனங்களின் வருகையால் இந்நகரம் வளர்ச்சியடைந்தது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் மதுரை கோட்டத்தில் 15 நிலையங்கள் தேர்ந்தெடுக்கப்பட்டன, கோவில்பட்டி தொடருந்து நிலையத்தை புதுப்பிக்கும் பணிக்கு 12.72 கோடி ரூபாய் ஒதுக்கப்பட்டுள்ளது.

தொடர்வண்டி சேவை 
இத்தொடர்வண்டி நிலையம் மதுரையிலிருந்து திருநெல்வேலி, தூத்துக்குடி, நாகர்கோவில், போன்ற தென்மாவட்டப் பகுதிகளை இணைக்கும் இருப்பு பாதையில் அமைந்துள்ளதால், அப்பகுதிகளுக்குச் செல்லும் பெரும்பாலான தொடர்வண்டிகள் இங்கு நின்று செல்கின்றன.

அனைத்து வகை ரயில்களும் இங்கு நின்று செல்வதால், இத்தொடர்வண்டி நிலையம் மதுரை கோட்டத்தின் மிக முக்கிய தொடர்வண்டி நிலையங்களுள் ஒன்றாகக்  கருதப்படுகிறது. 
 தூத்துக்குடி 
 திருநெல்வேலி 
 நாகர்கோவில் 
 கன்னியாகுமரி 
 திருவனந்தபுரம் 
 திருச்செந்தூர் 
 புனலூர் 
 கொல்லம் 
 மதுரை 
 திருச்சிராப்பள்ளி 
 சென்னை எழும்பூர் 
 ஹௌரா 
 தாதர் 
 மும்பை சத்திரபதி சிவாஜி மகாராஜ் முனையம் 
 புரட்சித்தலைவர் டாக்டர் எம் . ஜி . இராமச்சந்திரன் மத்திய தொடருந்து நிலையம்
 கோயம்புத்தூர்
 மைசூர் 
 பெங்களூர் 
 டெல்லி 
 ஈரோடு 
 ஸ்ரீ மாதா வைஷ்ணோ தேவி - கத்ரா
 ஓகா 
 குருவாயூர் 
 கச்சேகுடா 
போன்ற நாட்டின் பல பகுதிகளுக்கு கோவில்பட்டி தொடர்வண்டி நிலையத்திலிருந்து தொடர்வண்டி சேவை உள்ளது .

மேற்கோள்கள் 

தூத்துக்குடி மாவட்டத்திலுள்ள தொடருந்து நிலையங்கள்
Coordinates on Wikidata
மதுரை தொடருந்து கோட்டம்